नक्सलियों ने स्कूल इमारत को धमाके से उड़ाया  
बिहार के गया जिले में चकरबंधा के जंगलों के करीब स्थित बरहरा में एक सरकारी विद्यालय को नक्सलियों ने धमाका कर उड़ा दिया।
बिहार के गया जिले के डुमरा थाना अंतर्गत चकरबंधा के जंगलों के करीब स्थित बरहरा में एक सरकारी विद्यालय को नक्सलियों ने धमाका कर उड़ा दिया।   पुलिस सूत्रों ने बताया कि अत्याधुनिक हथियारों से लैस करीब 50 माओवादियों ने कल देर रात स्कूल को घेर लिया और वहां सांस्कृतिक कार्यक्रम का लुत्फ उठा रहे लोगों को हटाकर इमारत को डाइनामाइट से उड़ा दिया।  सूत्रों ने कहा कि इस इमारत का उपयोग पहले सीआरपीएफ द्वारा किया जाता था। उन्होंने बताया कि नक्सलियों की धरपकड़ के लिए छापेमारी की जा रही है।